11 Boporofeti jwa Baebele ga bo bolele gore karolo ya ntlha ya pitlagano e kgolo e tla simolola ka letsatsi lefe, mme gone e re bolelela gore ke tiragalo efe e e sa tlwaelegang e e tla bontshang gore pitlagano e kgolo e a simolola. Tiragalo eo e tla nna go senngwa ga bodumedi jotlhe jwa maaka ke mebuso ya bopolotiki. Mo boporofeting jwa Baebele jo bo fitlhelwang mo go Tshenolo kgaolo 17 le 18, bodumedi jwa maaka bo tshwantshiwa le seaka se se akafetseng le ditsamaiso tsa bopolotiki tsa lefatshe. Tshenolo 17:16 e bontsha gore go setse go le gaufi gore go tle nako e ka yone ditsamaiso tseno tsa bopolotiki di tla “tlhoa[ng] seaka mme di tla se senya di bo di se dira se se sa ikategang, mme di tla ja dikarolo tsa sone tse di dinama di di fetsa di [bo] di se ja ka molelo gotlhelele.”